
	1.
	Saeimas lēmumprojekts
 Par Latvijas Nacionālo bruņoto spēku dalību starptautiskās operācijās Hormuza šaurumā
	Priekšlikums (TM - 17.08.2026.)
Lūdzam svītrot no Saeimas lēmumprojekta pirmās rindkopas atsauci uz likuma "Latvijas Nacionālo bruņoto spēku piedalīšanās starptautiskajās operācijās" 1. panta pirmās daļas 1. punktu, jo minētajā normā ir skaidroti likumā lietotie termini, nevis dots pamatojums attiecīgā Saeimas lēmuma izdošanai.
Piedāvātā redakcija
-
	Nav ņemts vērā
Priekšlikums nav ņemts vērā, jo atsauce uz likuma "Latvijas Nacionālo bruņoto spēku piedalīšanās starptautiskajās operācijās" 1. panta pirmās daļas 1. punktu skaidro, par nosūtīšanu dalībai kāda veida starptautiskajās operācijās  - starptautiskajās miera uzturēšanas operācijas - tiek lemts.
	Saeimas lēmumprojekts
 Par Latvijas Nacionālo bruņoto spēku dalību starptautiskās operācijās Hormuza šaurumā

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (ĀM - 17.08.2026.)
Aicinām precizēt Anotācijas 1.3. sadaļas “Pašreizējā situācija, problēmas un risinājumi” risinājuma apraksta pirmo rindkopu un aizstāt vārdu savienojumu “ANO Jūras tiesību konvencijas” atbilstoši likumā noteiktajam konvencijas atveidojumam latviešu valodā “Apvienoto Nāciju Organizācijas 1982.gada 10.decembra Jūras tiesību konvencija” attiecīgajā locījumā.
 
Piedāvātā redakcija
“Apvienoto Nāciju Organizācijas 1982.gada 10.decembra Jūras tiesību konvencija” attiecīgajā locījumā.
	Ņemts vērā
Priekšlikums ņemts vērā.
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (ĀM - 17.08.2026.)
Aicinām precizēt Anotācijas 1.3. sadaļas “Pašreizējā situācija, problēmas un risinājumi” risinājuma aprakstā iekļauto piekto rindkopu un izvērtēt šī teksta pārnešanu uz Anotācijas 5.sadaļu.
Piedāvātā redakcija
Operāciju starptautiskais juridiskais ietvars skar UNCLOS 38.pantā noteiktās tranzīta šķērsošanas tiesību īstenošanas nodrošināšanu, novēršot šo tiesību ierobežojošos apstākļus Hormuza šaurumā (Irānas uzbrukumi neapbruņotiem tirdzniecības kuģiem, civilajai infrastruktūrai un Hormuza šauruma faktiskā slēgšana). Kuģošanas brīvības tiesības ir viens no starptautisko jūras tiesību pamatprincipiem, un saskaņā ar UNCLOS visu valstu kuģiem ir tiesības nepārtraukti un bez traucējumiem šķērsot starptautiskajai kuģošanai izmantojamos jūras šaurumus starp atklātās jūras vai ekskluzīvās ekonomiskas zonas vienu daļu un atklātās jūras vai ekskluzīvās ekonomiskas zonas citu daļu, un šo tiesību ierobežošana, faktiski slēdzot Hormuza šaurumu, pārkāpj tranzīta šķērsošanas tiesības.
 
	Ņemts vērā
Precizēta anotācijas 1.3. sadaļas “Pašreizējā situācija, problēmas un risinājumi” risinājuma aprakstā iekļautā piektā rindkopa atbilstoši ĀM piedāvātajai redakcijai.
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Priekšlikums (ĀM - 17.08.2026.)
Aicinām precizēt Anotācijas 5.sadaļu, norādot, ka šis tiesību akta projekts skar Latvijas Republikas starptautiskās saistības, un papildināt, jo Latvija ir pievienojusies Apvienoto Nāciju Organizācijas 1982.gada 10.decembra Jūras tiesību konvencijai (UNCLOS).
Piedāvātā redakcija
-
	Ņemts vērā
Precizēta anotācijas 5.sadaļa (5.3.apakšpunktā norādīts, ka šis tiesību akta projekts skar Latvijas Republikas starptautiskās saistības - Latvija ir pievienojusies Apvienoto Nāciju Organizācijas 1982.gada 10.decembra Jūras tiesību konvencijai (UNCLOS).
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām



